স্থানীয় প্রত্যক্ষদর্শী সূত্রে জানা গেছে, ওয়ার্ড কাউন্সিলর মোহাম্মদ জাবেদের সমর্থক ও নগর ছাত্রলীগের যুগ্ম সম্পাদক মোহাম্মদ বিলাসের মধ্যে জায়গা দখলের বিরোধকে কেন্দ্র করে ডবলমুড়িং থানার চৌমুহনি সুলতান কলোনী এলাকায় উভয়ের সমর্থকদের মধ্যে মুখোমুখি সংঘর্ষ হয়। এ সময় তিন গুরুত্বর আহত অবস্থায় চট্টগ্রাম মেডিক্যাল কলেজ হাসপাতালে ভর্তি করা হয়েছে। পুলিশ ঘটনাস্থল থেকে ৮ জনকে গ্রেফতার করে নিয়ে যায় বলেও জানান স্থানীয়রা। তবে ওয়ার্ড কাউন্সিলর মোহাম্মদ জাবেদ ও চট্টগ্রাম নগর ছাত্রলীগের যুগ্ম সম্পাদক মোহাম্মদ বিলাসের সাথে যোগাযোগের চেষ্টা করেও পাওয়া যায়নি।